jkorsvik/nowiki_second_scrape_merged huggingface dataset:
Kleiner Plöner See

Kleiner Plöner See (betydning Lille Plönsjø) er en innsjø i delstaten Schleswig-Holstein i Tyskland. Den største byen ved dens bredder er Plön, dessuten ligger på det eidet som skiller den fra Großer Plöner See. Et annet eide, nord for Plön, skiller den fra Trammersee.
Innsjøen ligger i Holsteinske Sveits, et naturskjønt område som danner en naturpark.


== Se også ==
Großer Plöner See


== Referanser ==
Johan Carp

Johan «Joop» Robert Carp (født 30. januar 1897 i Comal på Java i Nederlandsk India, død 25. mars 1962 i Johannesburg) var en nederlandsk seiler som deltok under flere olympiske leker, 1920 i Antwerpen, 1924 i Paris og 1936 i Berlin.
Carp ble olympisk mester i seiling med den nederlandske båten «Oranje» som vant 6½-metersklassen foran den franske båten «Rose Pompon». Mannskapet på båten besto av Petrus Wernink og brødrene  Johan og Bernhard Carp. Det var kun to båter i denne klassen. Fire år senere, under OL 1924 i Paris, var han med på den nederlandske båten «Willem Six» som kom på tredjeplass i 6-metersklassen.


== OL-medaljer ==
 1920  Antwerpen - Gull i seiling, 6½-metersklassen type 1919  Nederland
 1924  Paris -  Bronse i seiling, 6-metersklassen  Nederland


== Eksterne lenker ==
(en) Johan Carp – Olympics.com 
(en) Johan Carp – Olympic.org 
(en) Johan Carp – Olympedia 
(en) Johan Carp – Sports-Reference (OL-resultater – arkivert) 
(en) Johan Carp – World Sailing
Loudness War

The Loudness War er et populært navn på musikkindustriens tendens til å minske det dynamiske området i musikken, som igjen gjør at musikken oppfattes som å ha et høyere volum. Dette gjøres for at musikken skal høres høyest mulig ut, og dermed skille seg ut fra konkurrerende musikk på radio og TV. Dette krever mye komprimering, og blant annet Metallicas album «Death Magnetic» har blitt kritisert for å ha dårlig lydkvalitet på grunn av ekstrem komprimering.

I hjemmestereo-scenarier er denne type komprimering generelt ikke ønskelig, da det går ut over det dynamiske området, og siden lytteren uansett kan skru opp volumet på forsterkeren hvis høyere volum ønskes.
Men dette er slett ikke begrenset til Metallica (jf. illustrasjonen). Innen musikk brukes det mest innen ulike sjangre av pop, men forekommer også i nye versjoner av klassisk musikk. Det har vært sagt at en ny CD høres 4-8 ganger så sterkt som en 15 år gammel CD som spilles med samme lydvolum. Ifølge Bob Catz ved lydstudioet Digital Domain i Florida har CD-enes lydvolum på 20 år økt med 20 dB (desibel)Fenomenet er forsøkt forklart med et behov for musikk som overdøver støyen på arbeidsplassen eller fra trafikken. Men mange oppfatter Loudness war som støy i seg selv, både ved at volumet blir sjenerende høyt og ved at musikkens kvalitet forringes. Når lydnivået jevnlig ligger tett opp til det maksimale, øker dessuten faren for hørselstap også når det maksimale lydnivå ikke økes.


== TV-reklamer ==
Lydmessig er TV-reklamer svært lik en pop-CD, og loudness war kjennetegner ikke minst nettopp TV-reklamer, som kan være betydelig mer lydsterk enn selve programmene. Mange oppfatter dette som støy, og høsten 2010 vedtok både Senatet og Representantenes hus i USA enstemmig å utforme et lovforslag rettet mot TV-selskapene for å begrense dette. I mellomtiden henstiller man til TV-selskapene om å moderere sin praksis.


== Referanser ==
Internet Broadway Database

Internet Broadway Database (IBDB) er en Internett-basert database over Broadway-produksjoner og de som har medvirket. Den vedlikeholdes av forskningsavdelingen hos The Broadway League, en handelsorganisasjon for den nordamerikanske teaterscenen.
IBDB er det offisielle arkivet til Broadway. Den gir oversikt over produksjoner i New York-teatrene fra 1700-tallet og frem til i dag, og inneholder detaljer som personer involvert, kuriosa og produksjonsstatistikker.
Forskningsavdelingen hos The Broadway League begynte i 1996 å organisere og utvide all data som de hadde, for å lage en internettside som kunne tjene som et omfattende oppslagsverk om Broadway for sine medlemmer, pressen, profesjonelle teaterfolk og teaterentusiaster. Siden ble lansert 20. november 2000.


== Se også ==
Lortelarkivene
Internet Movie Database


== Eksterne lenker ==
(en) Offisielt nettsted 
(en) Internet Broadway Database – kategori av bilder, video eller lyd på Commons 
The Broadway League
Per Fridtjov Bonsaksen

Per Fridtjov Bonsaksen (født 8. september 1946) er en norsk organist og tidligere domkantor i Trondheim.
Bonsaksen er utdannet ved Musikkonservatoriet i Trondheim. Han studerte orgel og cembalo i Köln, har diplom fra Staatliche Hochschule für Musik i Wien og har studert orkesterledelse i Hamburg.Bonsaksen var domkantor i Trondheim fra 1976, da han avløste domorganist Ludvig Nielsen. I 2011 gikk Bonsaksen av med pensjon etter 35 år i stillingen. Han har vært sentral i de årlige Olavsfestdagene i Trondheim. Han har virket som komponist og utøver og har utgitt innspillinger av orgelmusikk og bøker og artikler om emner tilknyttet kirkemusikk. 
Kongen utnevnte i 2007 Bonsaksen til ridder av 1. klasse av St. Olavs Orden «for hans innsats for norsk kirkemusikk».


== Bibliografi ==
Per Fridtjov Bonsaksen: Wagnerorglet. Og en vandring i Nidaros domkirkes orgelhistorie, Trondheim: Nidaros domkirkes restaureringsarbeiders forlag, 1996.
Kari Michelsen og Per Fridtjof Bonsaksen: Johan Daniel Berlin, 1714–1787. Universalgeniet i Trondheim, Trondheim: Strindheim trykkeris forlag, 1987.
Per Fridtjov Bonsaksen: «Nytt Christensen-orgel innviet i Leksvik kirke», Norsk kirkemusikk. Organ for Norges organistforbund og Norges kirkesangforbund, bd. 35, nr. 4, 1982, s. 148.
Per Fridtjov Bonsaksen: «Det gamle orglet i Nidarosdomen og dets skaper», i Torgeir J. Havgar et al. (red.): Domorganist Ludvig Nielsen: 1906 – 3. februar – 1976, Trondheim, 1976, s. 90–100.


== Referanser ==
Rune J. Svendsen

Rune Johan Svendsen (født 17. mars 1976 i Drammen), også kjent under psevdonymene Jedychan (Jedy) og Shadeshape, er en norsk billedkunstner.
Han har jobbet som kunstner siden 1995. 
Fra 2005 til 1. september 2008 hadde han atelier i «Trykkeriet» i Vaskerelven i Bergen sentrum.
Svendsen har jobbet en del med graffiti og har flere ganger uttalt seg i pressen angående graffiti og graffitimiljøet i Bergen, og bl.a. forsvart den lovlige graffitiveggen på Sentralbadet på Engen. Han er medlem i Bergen kommunes graffiti-komité.Han har utsmykket inngangspartiet ved Institutt for økonomi ved Universitetet i Bergen, og er en av tre kunstnere som har dekorert Georg Johannesens plass ved Institutt for økonomi.
Han har også bidratt til vandreutstillingen Hommage à Iver Jåks.
I begynnelsen av 2010 holdt Svendsen en utstilling i Sandefjord og dekorerte en 400 kvadratmeter stor vegg i Museumsgata 3 i samme by.
Siden 2011 har han drevet galleriet Gallery Forrest på Paradis i Bergen.29. februar 2012 viste han hvordan graffiti lages i det direktesendte underholdningsprogrammet Førkveld på NRK1.
I mai samme år dekorerte han inngangspartiet for Nattjazzens utescene i Vågsbunnen i Bergen, og i november svaberg på Algrøyna for Fjell kommune, for å hedre Johan C.W. Juuhls minne i forbindelse med litteraturfestivalen i Fjell.


== Referanser ==


== Eksterne lenker ==
http://shadeshape.no
«harmoni» 120 X 90 cm - Stipendutstillingen 2010
Dorothy Wright

Dorothy Winifred Wright (født 19. august 1889, død 1960) var en britisk seiler som deltok i de olympiske leker 1920 i Antwerpen.
Wright ble olympisk mester i seiling under sommer-OL 1920 i Antwerpen. Hun vant sammen med William Maddison, Robert Coleman og Cyril Wright olympisk gull i 7 meter-klasse med den britiske båten «Ancora». Det var kun to båter i denne klassen, en britisk «Ancora» og en norsk «Fornebo» som kom på andre og siste plass.


== OL-medaljer ==
 1920  Antwerpen -  Gull i seiling, 7-metersklassen  Storbritannia


== Referanser ==


== Eksterne lenker ==
(en) Dorothy Wright – Olympics.com 
(en) Dorothy Wright – Olympic.org 
(en) Dorothy Wright – Olympedia 
(en) Dorothy Wright – Sports-Reference (OL-resultater – arkivert) 
(en) Dorothy Wright – databaseOlympics.com (arkivert) 
(en) Dorothy Wright – World Sailing 
(en) Dorothy Wright – World Sailing
Robert Coleman

Robert Henry Schofield Coleman (født 1888, død 1. januar 1960) var en britisk seiler som deltok i de olympiske leker 1920 i Antwerpen.
Coleman ble olympisk mester i seiling under sommer-OL 1920 i Antwerpen. Han vant sammen med Dorothy Wright, William Maddison og Cyril Wright olympisk gull i 7 meter-klasse med den britiske båten «Ancora». Det var kun to båter i denne klassen, en britisk «Ancora» og en norsk «Fornebo» som kom på andre og siste plass.


== OL-medaljer ==
 1920  Antwerpen -  Gull i seiling, 7-metersklassen  Storbritannia


== Referanser ==


== Eksterne lenker ==
(en) Robert Coleman – Olympedia 
(en) Robert Coleman – Sports-Reference (OL-resultater – arkivert)
Cyril Wright

Cyril Macey Wright (født 17. september 1885, død 26. juli 1960) var en britisk seiler som deltok i de olympiske leker 1920 i Antwerpen.
Wright ble olympisk mester i seiling under sommer-OL 1920 i Antwerpen. Han vant sammen med Dorothy Wright, William Maddison og Robert Coleman olympisk gull i 7 meter-klasse med den britiske båten «Ancora». Det var kun to båter i denne klassen, en britisk «Ancora» og en norsk «Fornebo» som kom på andre og siste plass.


== OL-medaljer ==
 1920  Antwerpen -  Gull i seiling, 7-metersklassen  Storbritannia


== Eksterne lenker ==
(en) Cyril Wright – Olympics.com 
(en) Cyril Wright – Olympic.org 
(en) Cyril Wright – Olympedia 
(en) Cyril Wright – Sports-Reference (OL-resultater – arkivert) 
(en) Cyril Wright – databaseOlympics.com (arkivert)
Janken Varden

Jan Fredrik «Janken» Varden (født 6. april 1938) er en norsk sceneinstruktør. Varden har virket som regissør, teaterpedagog og rektor. Han var sentral i opprettelsen av teaterregissørutdanningen i Norge. Varden har tidligere vært rektor ved Statens Teaterskole i København (1998-2003) og Statens teaterhøgskole i Oslo. Han har også vært sjef for Oslo Nye Teater (1989-1996).Kongen utnevnte 27. mars 2007 Varden til ridder av 1. klasse av St. Olavs Orden «for hans innsats for norsk teater».Per februar 2018 er han aktiv som teateranmelder i det danske digitale tidsskriftet Teateravisen.


== Referanser ==


== Eksterne lenker ==
(en) Janken Varden på Internet Movie Database 
(no) Janken Varden hos Sceneweb
John Tanke Sviland

John Tanke Sviland (født 27. september 1845 i Høyland, død 6. mars 1910 i Stavanger) var kjent som leder i arbeiderbevegelsen, politiker og folketaler.Han var formann i det første styret for avisen 1ste Mai som kom ut i Stavanger. 20. oktober 1892 var han med på stiftelsen av den første sosialdemokratiske forening i Stavanger. I 1893 tok han opp spørsmålet om å stifte en fellesorganisasjon for byens fagforeninger.
Sammen med Johan Gjøstein var han en av de to første som ble valgt inn i kommunestyret i Stavanger på den sosialdemokratiske listen. Dette skjedde i 1898.
Sviland drev butikk på Nytorget i Stavanger i mange år. Han var sentral i arbeidet med å starte en kooperativ forbruksforening i Stavanger i år 1900.
I Stavanger er han hedret med Tanke Svilands gate på Rudlå.
Bondestudentar

Han lagde dusken bak; lagde dusken fram; lagde dusken midt på aksli; nei. Det vart ikkje den rette svingen. Og frakken, - frakken sat, som alle frakkane hans hadde siti. Han såg ikkje ut som student. Han var ikkje student. Han var ein forklædd bonde. (…) Alle dei unge bystudentane som kom strukande fine og lette som fuglar i sol og bar duskeluva so flott og fjongt som ho skulde vera støypt til deim (…) Dei fleste (…) var folk med store plattyske namn, og med dette særskilde fine lag, som Daniel hadde undra seg yvi i alle sine dagar
Bondestudentar er en roman av Arne Garborg fra 1883.
Hovedpersonen Daniel Braut er en oppvakt bygdegutt fra små kår som får adgang til å studere, først på Heltbergs studentfabrikk, siden på universitetet. Romanen er naturalistisk anlagt, og skildrer i flere henseende hovedpersonens svik mot sine røtter og opprinnelige idealer. Forfatteren tar med seg hovedpersonen videre og bruker ham om igjen i romanen Mannfolk (1886) og skuespillet Læraren (1896).
Boka er til dels en selvbiografisk nøkkelroman, og Garborgs samtidige Aasmund O. Vinje, Olaus Fjørtoft og Christopher Bruun kan gjenkjennes under andre navn. 
Boka har vært en generasjonsroman og en livsfaseroman for flere generasjoner av ungdom som har gjennomført klassereisen fra landsbygda til akademia. 


== Eksterne lenker ==
Museum for universitets- og vitenskapshistorie Gudleiv Bø om Bondestudenten Daniel Braut 
Deichman: Boka omtalt av H.M. Larsen
kloken.no Knut Anders Løken om boka
Forskjellige utgaver av Bondestudentar digitalisert hos Nasjonalbiblioteket
Viking Ishockeyklubb

Viking Ishockeyklubb er en tidligere norsk ishockeyklubb fra Stavanger, som ble stiftet i 1968. Viking spilte til sammen 18 sesonger i Eliteserien i ishockey for menn. Viking Ishockeyklubb ble avviklet etter sesongen 1996-1997. Da ble Viking Ungdomshockey etablert for å ivareta ungdomsavdelingens interesser. Klubben ble slått sammen med Svithun Ishockeyklubb i 1998 og fikk dermed et senior lag i klubben. I denne forbindelse ble klubben døpt om til Viking Hockey, som dermed videreførte tradisjonene til Viking Ishockeyklubb. 


== Historie ==
Da Siddishallen sto ferdig i 1968, ble klubben stiftet. Stavanger hadde som oljeby tidlig på 70-tallet et bredt internasjonalt kontaktnett, også mot
Nord-Amerika. Og vi snakker her om et tidspunkt
hvor bredden i norsk hockey ikke var særlig bred,
og minimal utlendingskvote gjorde det eksotisk
selv når tradisjonstunge klubber på Østlandet hentet svensker spillere. Den første transatlantiske
profilen i Stavangerhockeyen ble Craig Dunham,
opprinnelig hentet til byen av Stavangeramerikaneren Magne «Pete» Svela i den hensikt å spille for
Jarl. Svela var fra 1975 til 1978 Vikingtrener og etter
hvert ble det Vikingspill for Dunham, og han står
bokført med 36 poeng på 20 kamper for klubben.
Viking kjempet mot klubben Siddis på 70-tallet og rykket opp med Terry Fyck og Ron Pulak på laget i 1977. Etter sesongen 80/81 ble det derimot
satset friskt i Siddishallen. Bernie Lynch beskrives
som en kontroversiell trener i «Vikings årbøker», og
kom til Rogaland med trenererfaring fra Vålerenga Hockey
og Forward. Tok Viking bronse mot Bjørn «Botta» Skaares Furuset i 1982. Richard David gjenskapte noe av den samme stemningen med bronse i 1993. Viking var for det meste middelhavsfarere eller slet i bunnen. De var et typisk hjemmelag og den ganske spesielle atmosfæren i Siddishallen, hvor publikum blant annet fartet fritt gjennom utvisningsboksen (!), hjalp dem i så måte. Gode målvakter og en satsing på transatlanter kjennetegnet også de blå fra Stavanger. Før Viking Ishockeyklubb endte i teknisk konkurs og ble lagt ned i 1996 og ble erstattet av sammenslutningen Stavanger-Viking og senere gjenstiftet på basis av denne klubben. De kom seg aldri tilbake i øverste divisjon og ble passert av nykommer Stavanger Oilers på veien. 


== Kjente spillere ==
Rob Schistad
Terry Fyck
Ron Pulak
Eirik Cecil Paulsen
Kyle McDonough
Tore Vikingstad
Ed Galiani
Sverre Høgemark
Carl Gunnar Gundersen
Gorm Gundersen
Glenn Åsland
Svein Harald Arnesen


== Se også ==
Viking Hockey


== Referanser ==


== Eksterne lenker ==
Viking Hockeys Historie
Cecil Griffiths

Cecil Redvers Griffiths (født 20. januar 1901 i Neath i Wales død 29. juli 1945) var en britisk friidrettsutøver som deltok i de olympiske leker 1920 i Antwerpen.
Griffiths ble olympisk mester i friidrett under sommer-OL 1920 i Antwerpen. Han vant olympisk gull på 4 x 400 meter stafett sammen med Robert Lindsay, John Ainsworth-Davies og Guy Butler. Griffiths løp første etappen og det britiske laget vant med tiden 3.22,2 som var to sekunder raskere enn sølvmedaljevinnerne fra Sør-Afrika.


== OL-medaljer ==
1920  Antwerpen -  Gull i friidrett, 4 x 400 meter stafett  Storbritannia


== Referanser ==


== Eksterne lenker ==
(en) Cecil Griffiths – Olympics.com 
(en) Cecil Griffiths – Olympic.org 
(en) Cecil Griffiths – Olympedia 
(en) Cecil Griffiths – Sports-Reference (OL-resultater – arkivert) 
(en) Cecil Griffiths – Track and Field Statistics
Fylkesvei 6834

Fylkesvei 6834 (Fv6834) går mellom Skjelbred og Grande i Indre Fosen kommune. Veien er 4,8 km lang.
Før Trøndelag fylke ble opprettet 1. januar 2018 hadde veien betegnelsen Fylkesvei 85 (Nord-Trøndelag).


== Kommuner og knutepunkter ==

 Indre FosenSkjeldbreiveien 


== Eksterne lenker ==
Vegvesenets vegkart

(no) Statens vegvesen – trafikkmeldinger Fv6834
(no) Statens vegvesen – trafikkmeldinger
Robert Lindsay

Robert Alexander Lindsay (født 18. april 1890 i London, død 21. oktober 1958) var en britisk friidrettsutøver som deltok i de olympiske leker 1920 i Antwerpen.
Lindsay ble olympisk mester i friidrett under sommer-OL 1920 i Antwerpen. Han vant olympisk gull på 4 x 400 meter stafett sammen med Cecil Griffiths, John Ainsworth-Davies og Guy Butler. Lindsay løp andre etappen og det britiske laget vant med tiden 3.22,2 som var to sekunder raskere enn sølvmedaljevinnerne fra Sør-Afrika.


== OL-medaljer ==
1920  Antwerpen -  Gull i friidrett, 4 x 400 meter stafett  Storbritannia


== Eksterne lenker ==
(en) Robert Lindsay – Olympics.com 
(en) Robert Lindsay – Olympic.org 
(en) Robert Lindsay – Olympedia 
(en) Robert Lindsay – Sports-Reference (OL-resultater – arkivert) 
(en) Robert Lindsay – Track and Field Statistics
John Ainsworth-Davies

John Creyghton Ainsworth-Davies (født 23. april 1895 i Aberystwyth, Wales,  død 3. januar 1976) var en britisk friidrettsutøver som deltok i de olympiske leker 1920 i Antwerpen.
Ainsworth-Davies ble olympisk mester i friidrett under sommer-OL 1920 i Antwerpen. Han vant olympisk gull på 4 x 400 meter stafett sammen med Cecil Griffiths Robert Lindsay og Guy Butler. Ainsworth-Davies løp tredje etappen og det britiske laget vant med tiden 3.22,2 som var to sekunder raskere enn sølvmedaljevinnerne fra Sør-Afrika. På 400 meter individuelt kom han på femteplass.


== OL-medaljer ==
1920  Antwerpen -  Gull i friidrett, 4 x 400 meter stafett  Storbritannia


== Referanser ==


== Eksterne lenker ==
(en) John Ainsworth-Davies – Olympics.com 
(en) John Ainsworth-Davies – Olympic.org 
(en) John Ainsworth-Davies – Olympedia 
(en) John Ainsworth-Davies – Sports-Reference (OL-resultater – arkivert) 
(en) John Ainsworth-Davies – Track and Field Statistics
Fylkesvei 6842

Fylkesvei 6842 (Fv6842) går mellom Røstad og Drættviksetran i Indre Fosen kommune. Veien er 7,8 km lang.
Før Trøndelag fylke ble opprettet 1. januar 2018 hadde veien betegnelsen Fylkesvei 89 (Nord-Trøndelag).


== Kommuner og knutepunkter ==

 Indre FosenVigtilveien 

Myrmoveien 


== Eksterne lenker ==
Vegvesenets vegkart

(no) Statens vegvesen – trafikkmeldinger Fv6842
(no) Statens vegvesen – trafikkmeldinger
Viking Hockey

Viking Hockey var en norsk ishockeyklubb fra Stavanger, klubben oppstod som en videreføring av Viking Ishockeyklubb i 1998. Da Viking Ishockeyklubb ble avviklet etter sesongen 1996-1997, ble Viking Ungdomshockey ble etablert for å ivareta ungdomsavdelingens interesser. Viking Ungdomshockey slo seg sammen med Svithun Ishockeyklubb i 1998 og fikk dermed et seniorlag i klubben. Det var i denne forbindelse klubben ble døpt om til Viking Hockey. Klubbens seniorlag gikk ubeseiret gjennom 3. divisjon i sesongen 1998-1999 og vant 2. divisjon sesongen 1999-2000. Laget spiller nå i 1. divisjon. Viking Hockey la ned barne- og ungdomsavdelingen i sesongen 2012/2013 for kun å satse på senior 1. divisjon. Barne- og undomsavdelingen ble solgt til Stavanger Hockey, tidligere Siddis Hockey.  Viking Hockey ble lagt ned i 2014.


== Se også ==
Siddis Hockey
Viking Ishockeyklubb
Stavanger Oilers
Stavanger-Viking


== Eksterne lenker ==
Viking Hockeys Historie
Fylkesvei 6840

Fylkesvei 6840 (Fv6840) går mellom Testmann Minne og Håggån i Indre Fosen kommune.
Før Trøndelag fylke ble opprettet 1. januar 2018 hadde veien betegnelsen Fylkesvei 88 (Nord-Trøndelag).


== Kommuner og knutepunkter ==

 Indre Fosen


== Eksterne lenker ==
Vegvesenets vegkart

(no) Statens vegvesen – trafikkmeldinger Fv6840
(no) Statens vegvesen – trafikkmeldinger
Thoros av Edessa

Thoros (eller Theodoros, død 9. mars 1098) var en armensk hersker i Edessa under det første korstog. 
Thoros var tidligere offiser (curopalates) i Østromerriket og løytnant under Philaretos Brachamios. Han var armensk, men praktiserte gresk-ortodoks tro. Seldsjukkemiren i Damaskus, Tutush I, erobret rundt 1094 Edessa og etablerte Thoros som guvernør der. Thoros forsøkte umiddelbart å ta kontroll over byen for seg selv. Da Yaghi-Siyan, emiren i Antiokia, og Radwan, emiren i Aleppo, søkte tilflukt i Edessa etter å ha blitt beseiret av Malik Shah I, forsøkte Thoros å ta dem til fange og kreve løsepenger for dem. De andre adelsmennene i Edessa gikk derimot ikke med på dette, og de ble satt fri. Thoros befestet så Edessa og avskar festningen som var bemannet av tyrkiske og armenske styrker. Tyrkerne og artukidene beleiret byen i to måneder, men klarte ikke å ta dem selv etter å ha brutt gjennom murene. Tyrkerne trakk seg tilbake og Thoros ble anerkjent som byens herre. 
Han var ikke populær blant sine armenske undersåtter i Edessa på grunn av hans gresk-ortodokse tro. Han motstod angrep fra seldsjukkene, men i 1098 måtte han be korsfarerne som var opptatt med beleiringen av Antiokia, om hjelp. 

Baldwin av Boulogne kom til Edessa etter at han erobret Turbessel i stedet for å delta i beleiringen. Han kom antagelig for å skaffe seg territorium til seg selv. Thoros inviterte ham til Edessa og inngikk allianse med ham i februar 1098. Baldwin overbeviste ham gradvis om å adoptere ham som sønn og arving. Men da Thoros hadde gjort dette, angrep Baldwin offiserene til Baldwin og beleiret ham i festningen. Thoros gikk med på å la ham få byen og planla å flykte med sin familie til Melitene, men kort tid etterpå, den 9. mars, ble Thoros drept av de armenske innbyggerne i byen, muligens på Baldwins ordre, og Baldwin ble den første greven av Edessa. 


== Litteratur ==
Steven Runciman, A History of the Crusades, vol. I: The First Crusade and the Foundation of the Kingdom of Jerusalem. Cambridge University Press, 1951.
Armenia and the Crusades, Tenth to Twelfth Centuries: The Chronicle of Matthew of Edessa. Oversatt til engelsk av Ara Edmond Dostourian. National Association for Armenian Studies and Research, 1993.
Fulcher av Chartres, A History of the Expedition to Jerusalem, 1095-1127, oversatt til engelsk av Frances Rita Ryan. University of Tennessee Press, 1969.


== Referanser ==
Guy Butler

Guy Montagu Butler (født 25. august 1899 i London, død 22. februar 1981 i Cambridgeshire) var en britisk friidrettsutøver som deltok i flere olympiske leker 1920 i Antwerpen, 1924 i Paris og 1928 i Amsterdam.
Butler ble olympisk mester i friidrett under sommer-OL 1920 i Antwerpen. Han vant olympisk gull på 4 x 400 meter stafett sammen med Cecil Griffiths, Robert Lindsay og  John Ainsworth-Davies. Butler løp siste etappen og det britiske laget vant med tiden 3.22,2 som var to sekunder raskere enn sølvmedaljevinnerne fra Sør-Afrika. Han kom på andreplass bak sørafrikanske Bevil Rudd på 400 meter individuelt. Fire år senere, under OL 1924 i Paris, fikk han to bronsemedaljer.  


== OL-medaljer ==
 1920  Antwerpen -  Gull i friidrett, 4 x 400 meter stafett  Storbritannia
 1920  Antwerpen - Sølv i friidrett, 400 meter  Storbritannia
 1924  Paris - Bronse i friidrett, 400 meter  Storbritannia
 1924  Paris - Bronse i friidrett, 4 x 400 meter stafett  Storbritannia


== Referanser ==


== Eksterne lenker ==
(en) Guy Butler – Olympics.com 
(en) Guy Butler – Olympic.org 
(en) Guy Butler – Olympedia 
(en) Guy Butler – Sports-Reference (OL-resultater – arkivert) 
(en) Guy Butler – Track and Field Statistics
Fylkesvei 6934

Fylkesvei 6934 (Fv6934) går mellom Sakshaug og Sundneshamn i Inderøy kommune. Veien er 1,5 km lang.
Før Trøndelag fylke ble opprettet 1. januar 2018 hadde veien betegnelsen Fylkesvei 228 (Nord-Trøndelag).


== Kommuner og knutepunkter ==

 InderøyHamnavegen 


== Eksterne lenker ==
Vegvesenets vegkart

(no) Statens vegvesen – trafikkmeldinger Fv6934
(no) Statens vegvesen – trafikkmeldinger